Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: szóló 217/1998. (XII. 30.) Korm. rendelet 109. § (1) bekezdése alapján automatikusan megállapított havi előirányzat-felhasználási keretekről, valamint a köztartozások miatt zárolt
Paragraph Index: 942

4. A táblázat adatai: — Év, hónap : naptári év tárgyhónapja, amelyre a havi keret kiutalása vonatkozik. — Fejezet száma, megnevezése: a Magyar Köztársaság tárgyévi költségvetéséről szóló törvényben (a továbbiakban: költségvetési törvény) található fejezetszám és megnevezés. — Lapszám: a kétjegyű szám beírására alkalmas rovatot akkor kell kitölteni, ha a nyomtatványon lévő sorok nem elegendőek a kincstári költségvetéssel rendelkező ügyfelek beírására. — Sorszám: a három pozíció a kincstári költségvetéssel rendelkező ügyfelek folyamatos számozását biztosítja. — Költségvetési szerv megnevezése: 32 pozícióban a kincstári költségvetéssel rendelkező (önállóan vagy részben önállóan gazdálkodó) számlatulajdonos megnevezése található. — Előirányzat-felhasználási keret számla száma: 24 pozícióban a kincstári ügyfél előirányzat-felhasználási keret számla számát tartalmazza. — Időarányos előirányzat-felhasználási keret összege: a 8 pozíció a tárgyhóra kiutalandó, a Kincstár Központ által automatikusan számított előirányzat-felhasználási keret összegét tartalmazza ezer Ft-ban. — A köztartozás miatt zárolt összeg: Az állammal vagy társadalombiztosítási alapokkal szembeni tartozás 217/1998. (XII. 30.) Korm. rendelet 109. § (2) bekezdése alapján zárolt előirányzat-felhasználási keret összegét tartalmazza ezer Ftban. Az oszlopot a Kincstár Központ tölti ki. — A Fejezet által engedélyezett előirányzat-felhasználási keret korrekció és a kiutalandó keret: — Előjele: az előirányzat-felhasználási keret előző oszlopban feltüntetett összegéhez viszonyított korrekció növelő vagy csökkentő szándékát + vagy — előjel beírásával kell megadni. Az oszlop összesen sorába a korrekciók darabszámát kell feltüntetni. — Előirányzat-felhasználási keret eltérés összege: a 8 pozícióban a Fejezet által engedélyezett előirányzat-felhasználási keret eltérés összegét tartalmazza ezer Ft-ban. — A 7. oszlop összesenje minden esetben 0. — Kiutalandó előirányzat-felhasználási keret összege: A Kincstár Központ által számított, 4. oszlopban található előirányzat-felhasználási keret összege csökkentve a köztartozások miatt zárolt keret összegével és növelve vagy csökkentve a Fejezet által engedélyezett eltérés (7. oszlop) összegével ezer Ft-ban. Az oszlop (8.) összesen sorában szereplő összegnek meg kell egyeznie az időarányos előirányzat-felhasználási keret összege (4.) oszlop összesen sorában lévő összeg és a zárolt keret összege (5.) oszlop összesen sorában lévő összeg különbségével. — A Fejezet által engedélyezett korrekció határidőben történő visszapótlásáról az érintett költségvetési szerveknél a Fejezet köteles gondoskodni a következő hónapokra vonatkozó EG01 űrlap kitöltésekor.

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes